Source: http://www.readbag.com/pandekt-ee-sisukorrad-lepingud
Timestamp: 2020-04-03 23:00:30+00:00
Document Index: 4417551

Matched Legal Cases: ['§ 5', '§ 67', '§ 2', '§ 4', '§ 5', '§ 19', '§ 8', '§ 97', '§ 101', '§ 6', '§ 6', '§ 7', '§ 23', '§ 26', '§ 76', '§ 37', '§ 82', '§ 107', '§ 25', '§ 2', '§ 2', '§ 6', 'Riigikohus ']

Taivo Ruus, Kari-Paavo Koch, Erki Vabamets, Meelis Masso, Maili Kalmus, Katrin Tomson, Klen Laus
LEPINGUD RAAMATUPIDAJALE
Arvestus, tingimused, maksmine
Koostanud: Taivo Ruus, Kari-Paavo Koch, Erki Vabamets, Meelis Masso, Maili Kalmus, Katrin Tomson, Klen Laus Väljaandja: Pandekt OÜ © 2007 Merivälja tee 5-E206, Tallinn 11911 Tel. 6300 900 [email protected]
ISBN: 978-9949-15-422-7
SISSEJUHATUS ..............................................................................................5 Lepingute sõlmimine, tõlgendamine ja täitmine..........................................7 1. Ülevaade lepinguõigusest ..........................................................................7 2. Lepinguõiguse üldprintsiibid ....................................................................9 2.1. Seaduse dispositiivsus (kõik, mis pole keelatud, on lubatud)............9 2.2. Lepinguvabadus....................................................................................9 2.3. Lepingu siduvuse põhimõte ................................................................9 2.4. Hea usu põhimõte ............................................................................10 2.5. Mõistlikkus ........................................................................................10 2.6. Tavad ja praktika ................................................................................10 3. Lepingu mõiste ja liigid ............................................................................12 4. Lepingu sõlmimine ..................................................................................13 4.1. Lepingu sõlmimine enampakkumisel................................................14 5. Lepingute tõlgendamine ..........................................................................15 6. Lepingu vorm ............................................................................................17 6.1. Eelleping ............................................................................................19 7. Lepingute täitmine....................................................................................21 8. Lepingu rikkumine....................................................................................24 8.1. Viivis ..................................................................................................24 8.2. Leppetrahv ..........................................................................................27 Töösuhteid reguleerivad lepingud Tööleping ......................................................................................................33 Tähtajaline tööleping ..................................................................................41 Materiaalse vastutuse leping ........................................................................49 Kõrvalkohustusi reguleerivad lepingud Käendusleping ..............................................................................................55 Garantiileping ..............................................................................................63 Garantiikiri ....................................................................................................71 Võõrandamislepingud Müügileping ..................................................................................................77 Müügileping tüüptingimustega ....................................................................85 Vahetusleping................................................................................................93 Nõude loovutamise leping..........................................................................101 Kohustuse ülevõtmise leping......................................................................109
Kasutuslepingud Äriruumi üürileping ..................................................................................117 Seadme rendileping ....................................................................................129 Laenuleping ................................................................................................139 Võlakiri........................................................................................................147 Tasuta kasutamise leping............................................................................153 Teenuste osutamise lepingud Teenuse osutamise leping ..........................................................................161 Töövõtuleping juriidilise isikuga ..............................................................169 Töövõtuleping füüsilisest isikust ettevõtjaga (FIE-ga) ..............................177 Töövõtuleping füüsilise isikuga ................................................................185 Maaklerileping ............................................................................................193 Agendileping ..............................................................................................201 Komisjonileping ..........................................................................................209 Käsundusleping ..........................................................................................217 Konsultatsioonileping ................................................................................225
TÖÖLEPING TÄHTAJALINE TÖÖLEPING MATERIAALSE VASTUTUSE LEPING KÄENDUSLEPING GARANTIILEPING GARANTIIKIRI MÜÜGILEPING MÜÜGILEPING TÜÜPTINGIMUSTEGA VAHETUSLEPING NÕUDE LOOVUTAMISE LEPING KOHUSTUSE ÜLEVÕTMISE LEPING ÄRIRUUMI ÜÜRILEPING SEADME RENDILEPING LAENULEPING VÕLAKIRI TASUTA KASUTAMISE LEPING TEENUSE OSUTAMISE LEPING TÖÖVÕTULEPING JURIIDILISE ISIKUGA TÖÖVÕTULEPING FÜÜSILISEST ISIKUST ETTEVÕTJAGA TÖÖVÕTULEPING FÜÜSILISE ISIKUGA MAAKLERILEPING AGENDILEPING KOMISJONILEPING KÄSUNDUSLEPING KONSULTATSIOONILEPING
Käesolev raamat koosneb selliste lepingute näidistest ning kommentaaridest, mida peaks tundma ka ettevõtte raamatupidaja. Raamat on koostatud eesmärgiga anda ülevaade sellistest lepinguliikidest ning alaliikidest, samuti pakkuda välja standardlahendusi käsitletud lepinguliste suhete reguleerimiseks. Lepingute ja kommentaaride koostamisel on lähtutud nende koostamise hetkel kehtivatest õigusaktidest ning raamatu koostajad ei võta endale kohustust raamatus toodud lepinguid ja kommentaare õigusaktide muutumisel täiendada või muuta. Raamatus toodud näidised on mõeldud eelkõige standardjuhtumite reguleerimiseks, mistõttu lepingu näidiseid tuleb kohandada vastavalt konkreetse õigussuhte või tehingu tingimustele ja asjaoludele. Iga konkreetse lepingulise suhte sisu on lepinguvabaduse põhimõttest tulenevalt poolte määrata. Näidiste kasutamine eelmainitud põhimõtteid järgimata võib viia olukorrani, kus lepingu pooled võivad võtta endale kohustusi või vastutust, mis ei vasta nende tegelikule tahtele ega nendevahelise lepingu olemusele ja eesmärgile. Raamatu koostajad ei saa tagada mistahes raamatus toodud näidise sobivust konkreetsetele asjaoludele ja õigussuhetele. Arusaadavalt ei ole lepingus toodud näidised kasutatavad lepingute puhul, mis vastavalt seadusele tuleb sõlmida notariaalses vormis. Mistahes näidise kasutamise eel soovitame tutvuda vastava näidise juurde kuuluvate kommentaaridega. Raamat ning selle autorite ja väljaandja õigused on kaitstud vastavalt autoriõiguse seadusele ning selle kasutamine mistahes autoriõiguse seadusega vastuolus oleval viisil on keelatud. AUTORID
LEPINGUTE SÕLMIMINE, TÕLGENDAMINE JA TÄITMINE
1. Ülevaade lepinguõigusest Eesti tsiviilseadustiku struktuuri moodustavad käesolevaks ajaks tsiviilseadustiku üldosa seadus, rahvusvahelise eraõiguse seadus, asjaõigusseadus, võlaõigusseadus, pärimisseadus ja perekonnaseadus. Tsiviilõiguse üldpõhimõtted on sätestatud tsiviilseadustiku üldosa seaduses (edaspidi TsÜS). See seadus defineerib tsiviilõiguse üldmõisted ja annab õiguslikud alused isikute, esemete ja tehingute käsitlemiseks tsiviilõiguses. Tsiviilõigused ja -kohustused tekivad seaduses loetletud juriidiliste faktide esinemise korral. TsÜS § 5 kohaselt tekivad tsiviilõigused ja -kohustused tehingutest, seaduses sätestatud sündmustest ja muudest toimingutest, millega seadus seob tsiviilõiguste ja -kohustuste tekkimise, samuti õigusvastastest tegudest. TsÜS § 67 annab tehingu mõiste. Tehing on toiming või omavahel seotud toimingute kogum, milles sisaldub kindla õigusliku tagajärje kaasatoomisele suunatud tahteavaldus. Tehingud võivad olla ühepoolsed ja mitmepoolsed. Ühepoolne tehing on tehing, mille tegemiseks on vajalik ühe isiku tahteavaldus. Mitmepoolne tehing on tehing, mille tegemiseks on vajalik kahe või enama isiku tahteavaldus. Mitmepoolsed tehingud on lepingud. Lepinguks nimetatakse kohustust, mis tekib kahe tsiviilõigusliku subjekti vahel nende vaba tahte alusel. Lepinguõiguses on kesksel kohal võlaõigusseadus (edaspidi VÕS), mille üldosas sätestatut kohaldatakse kõikidele VÕS-s või muudes seadustes nimetatud lepingutele, muu hulgas töölepingule, ja muu9
dele mitmepoolsetele tehingutele, samuti lepingutele, mida ei ole küll seaduses nimetatud, kuid mis ei ole seaduse sisu ja mõttega vastuolus, samuti võlasuhtele, mis ei ole tekkinud lepingust. Võlaõigus hõlmab kahte suuremat õigussuhte gruppi- lepinguid ja lepinguväliseid võlasuhteid. Lepingulisi suhteid reguleeritakse ka muude seadustega nagu töölepingu seadus ja kaubandusliku meresõidu koodeks ning seadusest madalamalseisvate õigusaktidega. Majandus- ja kutsetegevust puudutavaid lepinguid reguleeritakse lisaks eraõigusele ka avalik-õiguslike normidega. Võlasuhte mõiste annab VÕS § 2, mille 1. lõike kohaselt on võlasuhe õigussuhe, millest tuleneb ühe isiku (kohustatud isik ehk võlgnik) kohustus teha teise isiku (õigustatud isik ehk võlausaldaja) kasuks teatud tegu või jätta see tegemata (täita kohustus) ning võlausaldaja õigus nõuda võlgnikult kohustuse täitmist. Võlgnikku ja võlausaldajat nimetatakse vastavalt deebitoriks ja kreeditoriks. Võlasuhe võib tekkida VÕS §-s 3 nimetatud alustel, so lepingust ja lepinguvälistest kohustustest nagu kahju õigusvastasest tekitamisest, alusetust rikastumisest, käsundita asjaajamisest, tasu avalikust lubamisest ja mt seadusest tulenevast alusest (näiteks mittetäielikust kohustusest VÕS § 4). Erinevalt lepinguvälistest kohustustest võetakse lepingutega kohustusi vabatahtlikult ja ollakse nõus allutama end nende rikkumise korral riiklikule sunnile.
2. Lepinguõiguse üldprintsiibid 2.1 Seaduse dispositiivsus (kõik, mis pole keelatud, on lubatud) See on rahvusvaheliselt üldtunnustatud tsiviilõiguse, eriti aga võlaõiguse, kõige olulisem põhimõte. Selle kohaselt võib võlasuhte poolte või lepingupoolte kokkuleppel seadusest kõrvale kalduda, kui seaduses ei ole otse sätestatud või sätte olemusest ei tulene, et seadusest kõrvalekaldumine ei ole lubatud või kui kõrvalekaldumine oleks vastuolus avaliku korra või heade kommetega või rikuks isiku põhiõigusi (VÕS § 5). Seadusest kõrvalekaldumine ei ole lubatud VÕS-i imperatiivsete ehk kohustuslike normide puhul. VÕS sisaldab ka poolimperatiivseid norme, millest võib kõrvale kalduda vaid poole kasuks. 2.2. Lepinguvabadus (privaatautonoomia) Lepinguvabadus ja selle aluseks olev privaatautonoomia põhimõte on kogu võlaõigust läbiv põhimõte. Lepingute sõlmimise vabaduse põhimõte on kirjas ka Põhiseaduses, mille § 19 sätestab eneseteostuse vabaduse. Lepinguvabaduse olemuseks on ühelt poolt vabadus autonoomselt otsustada, kas luua lepingulised suhted, keda valida lepingupartneriks ja millistel tingimustel ennast õiguslikult siduda, teiselt poolt piirangus, mis tulenevad teiste isikute privaatautonoomia realiseerimisest või piirangud, mis on vajalikud avalikes huvides. Lepinguvabaduse põhimõte tähendab, et lepingupooled võivad sõlmida ka selliseid lepinguid, milliseid ei ole seaduses eraldi reguleeritud. Lepinguvabadus seisneb lepingu sõlmimise vabaduses, sisu ja vormi vabaduses. Nimetatud vabadused aga ei ole absoluutsed, vaid on teatud juhtudel piiratud seaduses sätestatuga. 2.3. Lepingu siduvuse põhimõte VÕS § 8 lg 2 kohaselt on leping lepingupooltele täitmiseks kohustuslik. Lepingulistest kohustustest saab vabaneda vaid lepingulistel või seaduslikel alustel. Seaduslike alustena on TsÜS-s nimetatud tehingute tegemist eksimuse, pettuse, raskete asjaolude ärakasutamise, ähvarduse ja vägivalla mõjul (TsÜS §-d 92, 94, 96 ja 97). Lepingu siduvuse põhimõte ei kehti aga olukorras kus lepinguliste kohustuste vahekord on pärast lepingu sõlmimist muutunud. Lepinguliste ko11
hustuste vahekorra muutumisel võib kahjustatud lepingupool nõuda teiselt lepingupoolelt lepingu muutmist poolte kohustuste esialgse vahekorra taastamiseks, selle võimatuse või ebamõistlikkuse korral aga ka lepingust taganeda või selle üles öelda (VÕS § 97). Lepingulisest kohustusest vabanemise aluseks on ka võimalus lepingust taganeda olulise lepingu rikkumise korral (VÕS § 101 lg 1 p 4). Kuna leping on pooltele täitmiseks kohustuslik, siis omandab õigustatud pool lubatud soorituse täitmisnõude. 2.4. Hea usu põhimõte VÕS § 6 lg 1 sätestab lepingupooltele üleüldise kohustuse, mille kohaselt võlausaldaja ja võlgnik peavad käituma teineteise suhtes hea usu põhimõttest lähtuvalt. Võlasuhtele ei kohaldata seadusest, tavast või tehingust tulenevat, juhul kui see oleks hea usu põhimõttest lähtuvalt vastuvõtmatu (VÕS § 6 lg 2). Sama põhimõte on ka TsÜS §-s 138, mille 1. lõike kohaselt tuleb õiguste teostamisel ja kohustuste täitmisel toimida heas usus ja 2. lõike kohaselt ei ole õiguste teostamine lubatud seadusevastasel viisil, samuti selliselt, et õiguse teostamise eesmärgiks on kahju tekitamine teisele isikule. 2.5. Mõistlikkus Võlasuhtes loetakse mõistlikuks seda, mida samas olukorras heas usus tegutsevad isikud loeksid tavaliselt mõistlikuks. Mõistlikkuse hindamisel arvestatakse võlasuhte olemust ja tehingu eesmärki, vastava tegevus- või kutseala tavasid ja praktikat, samuti muid asjaolusid (VÕS § 7). Võlaõigusseaduse kohaselt tuleb mõistlikkuse põhimõttest tuletada näiteks kohustuste sisu (VÕS § 23 lg 1 p 4), määrata lahtised tingimused lepingus (VÕS § 26 lg 3), täita oma kohustused (VÕS § 76 lg 2), hinnata üllatusliku tüüptingimuse muutumist lepingu osaks (VÕS § 37 lg 3), määrata kindlaks täitmiseks vajalik aeg, kui täitmise tähtaega ei ole kindlaks määratud ja see ei tulene ka võlasuhte olemusest (VÕS § 82 lg 3), hinnata võlausaldaja keeldumist heastamise vastuvõtmisest (VÕS § 107 lg 1 p 1) jne. 2.6. Tavad ja praktika VÕS § 25 lg 2 sätestab, et lepingupooled on oma majandus- ja kutsetegevuses sõlmitud lepingute puhul kohustatud järgima iga tava,
mille järgimises nad on kokku leppinud, ja praktikat, mis on nendevahelises suhtlemises tekkinud. TsÜS § 2 lg 1 kohaselt on tava seaduse kõrval ka tsiviilõiguse allikaks. Tava tekib käitumisviisi pikemaajalisest rakendamisest, kui käibes osalevad isikud peavad seda õiguslikult siduvaks. Tava ei saa aga muuta seadust (TsÜS § 2 lg 2) ja tava ei kuulu kohaldamisele, kui see oleks hea usu põhimõttest lähtudes vastuvõetamatu (VÕS § 6 lg 2). Tavadel ja praktikal on oluline koht lepingute täitmisel. Kui poolte vahel ei ole tavasid välja kujunenud, siis tuleb järgida seda tava, mida sama liiki lepinguid sõlmivad isikud teavad ja tavaliselt arvestavad, kui see on antud asjaoludel mõistlik ega lähe vastuollu kehtivate seadustega. Siin saab seega tugineda ka rahvusvahelisele praktikale ja tavadele, mis on vastavas majandus- või kutsetegevuses tunnustatud. Näiteks on Riigikohus pidanud ehituslepingu pooltele kohustuslikuks järgida praktikas sagedasti kasutatavaid Soome ehitusstandardeid (RKTKo nr 3-2-1-0903). Tavadeks on näiteks INCOTERMS 2000, rahvusvahelise kaubanduskoja poolt väljatöötatud reeglid (ICC rules, nn lex mercatoria ehk transnatsionaalse äriõiguse põhimõtted. Praktika tähendab käitumisreegleid, mida pooled on vabatahtlikult pikema aja jooksul oma suhetes kujundanud, kasutanud ja täitnud. Õiguse üldpõhimõtete, nagu hea usu põhimõte ja mõistlikkuse põhimõte, kohaldamist ei saa pooled lepingus kokkuleppeliselt välistada.